《浮邱社诗上赵縠阳太史宪长 其一》
明代·霍与瑕

仙佩当年侍冕旒，承恩来下古浮邱。閒披逸典开名境，每与清人结胜游。

诗比国风真伯仲，化如时雨总徽柔。玉堂明日归朝去，应记童冠几咏讴。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。